open-index/open-wikipedia-markdown huggingface dataset:
تولیدی نظام

* یہ مضمون بالعموم جانداروں اور بالخصوص انسان کے تولیدی نظام (reproductive system) کے بارے میں ہے۔ تولیدی نظام، جاندار نامیوں (organisms) میں اپنی نسل کو برقرار رکھنے کے لیے پایا جانے والا ایک نظام ہے جو تولیدی اعضاء پر مشتمل ہوتا ہے۔ ان تولیدی اعضاء سے دیگر افعال لیے جانے کے ساتھ ساتھ سب سے اہم کام یہ لیا جاتا ہے کہ ان سے تولیدی خلیات یا reproductive cells پیدا کیے جاتے ہیں جو عرس (gamete) کہلاتے ہیں۔ تولیدی اعضاء میں بننے والے یہ اعراس (عرس یعنی gamete کی جمع) ظاہر ہے کہ بنیادی طور پر دو ہی اقسام کے ہوتے ہیں ایک وہ جو مادہ (female) کے جسم میں پیدا ہوتے ہیں اور ان کو بیضہ (ova) کہا جاتا ہے جبکہ دوسرے وہ جو نر (male) کے جسم میں پیدا ہوتے ہیں جنکو نطفہ (sperm) کہا جاتا ہے۔ پھر جب بالغ جاندار (مادہ اور نر) میں اعراس (یعنی تولیدی خلیات) بن جاتے ہیں تو اس کے بعد نر اور مادہ کے جماع (intercourse) کرنے پر نر کا نطفہ، مادہ کے بیضہ سے مل جاتا ہے اور اس طرح ان دو خلیات کے ملاپ سے ایک نیا خلیہ بنتا ہے جسے لاقحہ (Zygote) کہا جاتا ہے اور یہی نیا بننے والا خلیہ رحم میں پرورش پاکر اس جاندار کا (جس نے جماع کی ہو) ایک نیا بچہ بنا دیتا ہے۔


زمرہ:خصوبت
زمرہ:دروں افرازی نظام
زمرہ:ویکی ڈیٹا سے مطابقت رکھنے والی مختصر تفصیل
قاری عبد الباسط

**قاری عبد الباسط** (پیدائش: 1927ء – وفات: 30 نومبر 1988ء) یا قاری عبد الباسط بن عبد الصمد (عربی میں مکمل نام: الشیخ عبد الباسط بن محمد بن عبد الصمد بن سليم  ) قرآن پاک کے مشہور ترین قاریوں میں سے تھے، ان کا تعلق مصر سے تھا۔

## پیدائش
1927ء میں مصر کے ایک چھوٹے شہر المراعزۃ میں پیدا ہوئے۔

### ابتدائی زندگی و تعلیم
شیخ محمد الامیر کی شاگردی میں قرآن حفظ کیا۔ قرأت محمد سلیم حمادۃ سے سیکھی۔

### شہرت
ان کی پہلی مشہور قرأت یا تلاوت 1951ء میں مصر کے ریڈیو قاہرہ پر تھی جس میں انھوں نے سورۃ فاطر کی قرأت کی جو بہت مشہور ہوئی۔ 1952ء میں انھوں نے مسجد شافعی رح اور مسجد امام حسین رضی الله عنہ قاہرہ میں بہت بڑے مجمعوں کے سامنے قرأت کی جو بین الاقوامی شہرت کا سبب بنی۔

## اعزازات
مصر کی حکومت نے انھیں **کتاب اللہ** کے سفیر کا خطاب دیا۔ ان کی وجہ سے مصر اور باقی دنیا کے جوانوں میں تجوید کا شوق پروان چڑھا۔

## دورہ پاکستان
1961ء میں وہ پاکستان بھی تشریف لے گئے جہاں بادشاہی مسجد لاہور میں انھوں نے سورۃ الرحمٰن کی تلاوت کی جو پاکستان میں بہت مقبول ہوئی۔ ان کا سانس بہت لمبا تھا اور انھیں سانس لیے بغیر بڑی لمبی آیات تلاوت کرنے میں مہارت حاصل تھی۔ انھوں نے بے شمار ممالک میں قرآن کی قرأت کا شرف حاصل کیا۔

ملکہ الزبتھ دوئم قاری عبد الباسط کی تلاوت بہت پسند تھی۔ وہ جب بھی ترکی کا دورہ کرتیں تو **قاری صاحبؒ** سے سورۃ الرحمٰن کی تلاوت فرمائش کرکے سنتیں۔

## وفات
جنرل محمد ضیاء الحق کی وفات پر قاری عبد الباسط پاکستان دوبارہ تشریف لے آئے تھے اور بیماری و ضعفِ عمری کے باوجود سورۃ شمس کی تلاوت کی۔ مصر واپس لوٹے تو بیماری شدت اختیار کر گئی۔ قاہرہ کے ایک ہسپتال میں چند دن زیر علاج رہے اور 30 نومبر 1988ء کو ان کا انتقال ہو گیا۔

## حوالہ جات

## بیرونی روابط
* الحجر قرأت عبد الباسط
ویڈیو اور یہاں قاری عبد الباسط کی آڈیو تلاوت* * 200 ویدئوی عبد الباسط

زمرہ:1927ء کی پیدائشیں
زمرہ:1988ء کی وفیات
عبدالباسط
زمرہ:مصری ائمہ کرام
زمرہ:مصری شخصیات
زمرہ:مصری قراء قرآن
زمرہ:حفاظ قرآن
زمرہ:کرد نژاد مصری شخصیات
زمرہ:قنا کی شخصیات
زمرہ:1 جنوری کی پیدائشیں
زمرہ:قاہرہ میں وفات پانے والی شخصیات
چن لی (اسٹریٹ فائٹر)

تصغیر|بائیں|150px
**چن لی** اسٹریٹ فائٹر کہانیوں اور کھیلوں کی ایک ممتاز شخص ہے، جس کی شہرت کے بائث، دیگر کھیلو‎ں کے اہم مؤنث **مبارز چن لی** کو مدنظر رکھتے ہوئے بنائے گئے ہیں۔ چن لی کی نسل چینی ہے اور اس کے نام کے معنی چینی زبان میں خوبصورت بہار ہیں۔

## سپاہیانہ فن
چونکہ چن لی اپنے زمانے میں، یعنی اسٹریٹ فائٹر کے ابتدائی سالوں میں، واحد سپاہانہ عورت تھی، اس کے انداز کو بہت کھلاڑیوں نے یاد رکھا ہے، اگرچہ انھیں اس کے ساتھ نا بھی پسند ہو۔ دراصل چن لی کا سپاہیانہ فن **کنگ فو** ہے۔ یہ اپنے ہاتھوں کا اتنا فائدہ نہیں اٹھاتی، چونکہ یہ کنگ فو کے باعث اپنے ٹانگوں میں مہارت رکھتی ہے۔ اس کا **100 ٹھڈوں کا حملہ** چن لی کی مشہور ترین یورش ہے۔ اس کے علاوہ اس کی **سپیننگ فلائنگ کئک** بھی یادگار ہے۔ اس کے علاوہ لی مئ (مارٹل کامبیٹ) بھی چن لی کے انداز اور اس کی کہانی پہ مبنی ہیں۔

## شرکات
اسٹریٹ فائٹر2
سپراسٹریٹ فائٹر2
سپراسٹریٹ فائٹر2 ٹربو
اسٹریٹ فائٹر آلفا 3

## بیرونی روابط
ویکینالج پہ چن لی



زمرہ:ہانگ کانگ کی افسانوی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
سیاست

سیاست کسی گروہ کی بنائی گئی اس پالیسی کو کہا جا سکتا ہے۔ جس کا مقصد اپنے ملک کی بالا دستی کو یقینی بنانا ہو تا ہے۔سیاست ملک کو کامیابی پر لے کر جانے کا نام نا کے خد کے بینک بیلنس بڑھانے کا سیاست میں کامیابی غریب کی غربت ختم کرنے کا نام ہے سیاست کا مطلب ملک میں خوش حالی لانا ہوتا ہے

## سیاست کی اقسام

سیاست کئی طرح کی ہو سکتی ہے، مثال کے طور پر:
* اقتدار کے حصول کے لیے
* حقوق کے حصول کے لیے
* مذہبی اقدار کے تحفظ کے لیے
* جمہوری روایات کے تحفظ کے لیے 
*

## مزید دیکھیے
* سیاسیات

## بیرونی روابط

## حوالہ جات


زمرہ:بنیادی موضوع کے مقالہ جات
زمرہ:معاشرہ
زمرہ:خودکار پیمانے کے ساتھ متعدد تصاویر استعمال کرنے والے صفحات
بلانکا (اسٹریٹ فائٹر)

تصغیر|بائیں|220px
**بلانکا** اسٹریٹ فائٹر کہانیوں اور کھیلوں کا مشہور شخص ہے جو برازیل کے جنگلات میں بچپن سے بس رہا تھا۔

## بچپن
بلانکا کااصلی نام جممی تھا اور وہ چھوٹی عمر میں ہی ایک ہوائی حادثہ میں برازیل کے جنگلات میں جا پہنچا۔ اس کو بلانکا اس لیے کہا جاتا ہے کہ اس کی جلد بچپن میں گوری ہوتی تھی۔ جنگلات میں زندگی گزارنے کے بائث بلانکا کی جلد ہرا رنگ پیدا کر گئی۔

## شکل
بلانکا اپنے خوفناک صورت کے با وجود وہ ایک نیک شخص ہے۔ بلانکا ایک آدم خور نہیں ہے۔ اس کی جلد ہری اور بال نارنگی ہیں۔ اسٹریٹ فائٹر2 میں اس کی ماں اس کو پہچان لیتی ہیں اگرچہ بلانکا کے جسم میں بے شمار تبدیلیاں ہو گئی ہوتی ہیں۔ بلانکا اپنے جسم سے بجلی پیدا کرنے کی صلاحیت رکھتا ہے۔

## سپاہانہ فن
بلانکا برازیل کی **کاپویرہ** استعمال کرتا ہے، لیکن اس کا سپاہیانہ فن اس کے دیگر جنگلی جانوروں کے ساتھ مقابلوں سے متاثر ہیں۔

## شرکات
اسٹریٹ فائٹر2
سپراسٹریٹ فائٹر2
سپراسٹریٹ فائٹر2 ٹربو
اسٹریٹ فائٹر آلفا 3
اسماعیل کدارے

**اسمٰعیل کدارے** ایک البانوی زبان کے ڈراما نویس، شاعر اور ناول نگار تھے۔

## ابتدائی زندگی
البانیہ کے مشہور ادیب، ناول نگار۔ اسمٰعیل یونان کے ساتھ البانیہ کی سرحد کے قریب واقع گیروکاسٹر کے قصبہ میں پیدا ہوئے۔ یہ وہی قصبہ ہے جہاں ان کے مخالف انور ہوکسا اُن سے اٹھائیس برس پہلے پیدا ہوئے تھے۔ پہلے انھوں نے یونیورسٹی آف تیرانا سے تعلیم حاصل کی اور پھر ماسکو یونیورسٹی کے گورکی انسٹی ٹیوٹ برائے عالمی ادب میں پڑھے۔

## عملی زندگی
انھوں نے بطور صحافی 1960 میں کام کرنا شروع کیا۔ یہ وہ سال تھا جب البانیہ نے سوویت یونین سے تعلقات منقطع کیے تھے۔ لیکن بطور شاعر اپنی ادبی زندگی کا آغاز وہ صحافت سے پہلے ہی کر چکے تھے۔ ان کے دو شعری مجموعے ’یوتھفُل انسپیریشن‘ یا جوان امنگیں اور ’خواب‘ کے نام سے 1954 اور 1957 میں منظر عام پر آ چکے تھے۔

## ادبی زندگی
1960میں کدارے نے نثر نگاری کی طرف رخ کیا اور 1963 میں اپنا پہلا ناول’مردہ فوج کا جرنیل، بعد از جنگ البانیہ کا ایک مطالعہ‘ کے نام سے شائع کیا۔

اس ناول نے البانیہ میں اُن کا نام بنایا اور انھیں ملک سے باہر سفر کرنے اور اپنی تحریریں شائع کرنے کی اجازت بھی مل گئی۔ لیکن 1975 میں حکام کے ساتھ ان کے تعلقات خراب ہو گئے اور ان پر تین سال کے لیے اشاعت کی پابندی لگا دی گئی۔ حالات میں بہتری کے دو سال ہی گذرے تھے کہ 1981 میں ’خوابوں کا محل‘ لکھنے پر وہ پھر حکام کے عتاب میں آ گئے۔ ان کی یہ کتاب عین اسی دور کی پابندیوں کے بارے میں تھی جن کے تحت انھیں شائع ہونے سے روکا گیا تھا۔ اور پھر 1986 سے انھوں نے اپنی تحریریں البانیہ سے سمگل کر کے فرانس بھجوانا شروع کر دیں جہاں پر اُن کے ناشر نے یہ تحریریں محفوظ کرنا شروع کر دیں۔

## فرانس آمد
1990 میں البانیہ میں انور ہوکسا کی حکومت گرنے سے کچھ عرصہ قبل اسمٰعیل کو فرانس میں سیاسی پناہ مل گئی۔ اسمٰعیل کدارے کا کہنا ہے ’ مطلق العنانی اور مسلمہ ادب ایک ساتھ نہیں چل سکتے کیونکہ یہ بات فطری ہے کہ ایک لکھنے والا کسی بھی آمر کا دشمن ہوتا ہے۔ ‘ اور شاید اسمٰعیل کدارے کے سلسلہ میں یہ بات سچ بھی ثابت ہوئی کیونکہ البانیہ سے نکلنے کے بعد ہی وہ دنیا کو اپنے کام کی طرف متوجہ کر سکیں ہیں۔

## اعزازات
اسماعیل کا نام نوبل انعام کے لیے نامزد ہو چکا ہے۔ اس کے علاوہ 2005ء میں شروع ہونے والے بین الاقوامی بُکر پرائز کے سلسلہ کے انعام کا حقدار ان کو قرار دیا گیا۔

## وفات
کدارے 1 جولائی 2024 کو ترانہ کے ایک اسپتال میں 88 سال کی عمر میں انتقال کر گئے۔

## حوالہ جات

## بیرونی روابط

زمرہ:اکیسویں صدی کے افسانہ نگار
زمرہ:اکیسویں صدی کے البانیائی شعرا
زمرہ:اکیسویں صدی کے مرد مصنفین
زمرہ:اکیسویں صدی کے ملحدین
زمرہ:اکیسویں صدی کے ناول نگار
زمرہ:البانوی ڈراما نگار اور ڈراما نویس
زمرہ:البانوی زبان کے مصنفین
زمرہ:البانوی سابقہ مسلم شخصیات
زمرہ:البانوی شخصیات
زمرہ:البانوی مرد مصنفین
زمرہ:البانوی ملحدین
زمرہ:البانیائی افسانچہ نگار
زمرہ:البانیائی ناول نگار
زمرہ:بیسویں صدی کے افسانہ نگار
زمرہ:بیسویں صدی کے البانوی مصنفین
زمرہ:بیسویں صدی کے البانیائی شعرا
زمرہ:بیسویں صدی کے مرد مصنفین
زمرہ:بیسویں صدی کے ملحدین
زمرہ:بیسویں صدی کے ناول نگار
زمرہ:تیرانا کی شخصیات
زمرہ:سابقہ مسلم جو لاادری یا ملحد ہو گئے
زمرہ:ویکی ڈیٹا سے مختلف مختصر وضاحت

زمرہ:1936ء کی پیدائشیں
زمرہ:2024ء کی وفیات
زمرہ:مابعد جدید مصنفین
زمرہ:28 جنوری کی پیدائشیں
زمرہ:فرانس میں پناہ گزین
زمرہ:فرانس کو تارکین وطن
زمرہ:انشائیے
زمرہ:بیسویں صدی کا ادب
زمرہ:اکیسویں صدی کا ادب
زمرہ:ناول
زمرہ:وفیات بسبب دورہ قلب
زمرہ:البانوی مرد مختصر کہانی نویس
زمرہ:تیرانا کے مصنفین
سلیم ثالث

سلطنت عثمانیہ کے زوال کو روکنے اور اس کو ترقی کی راہ پر ڈالنے کے لیے جن عثمانی سلاطین نے قابل قدر کوششیں کی ان میں **سلطان سلیم ثالث** (1789ء تا 1807ء) کا نام سرفہرست ہے۔ سلطان سلیم میسور کے ٹیپو سلطان کا ہمعصر تھا۔ اس نے تعلیم عام کرنے اور جدید علوم کی اشاعت کی کوشش کی۔ اس کے دور میں فن جنگ سے متعلق کتابوں کا فرانسیسی زبان سے ترکی زبان میں ترجمہ کیا گیا۔ بری اور بحری فوجوں کو نئے سرے سے منظم کیا گیا اور اس نئی تنظیم کو "نظام جدید" کا نام دیا گیا۔ فرانسیسی انجینئروں اور توپچیوں کی مدد سے توپ ڈھالنے کے جدید طرز کے کارخانے قائم کیے گئے۔ جاگیرداری نظام اصلاحات کی راہ میں بڑی رکاوٹ تھا۔ اس کے لیے سلیم نے جاگیرداری بھی ختم کردی۔

لیکن سلیم ان اصلاحات میں زیادہ کامیاب نہ ہو سکا۔ سلطان ٹیپو کی طرح مفاد پرست عناصر اور تنگ نظر لوگ سلیم کے خلاف ہو گئے۔ سب سے بڑی مشکل یہ تھی کہ ینی چری جو کسی زمانے میں ترکی کی سب سے منظم اور طاقتور فوج تھی، نظام جدید کے خلاف تھی اور وہ اپنی اجارہ داری قائم رکھنا چاہتی تھی۔ ینی چری کے سپاہیوں نے جدید یورپی اسلحے اور جنگی طریقوں کو اختیار کرنے سے انکار کر دیا۔ شیخ الاسلام اسعد آفندی اصلاحات کے حامی تھے، لیکن 1807ء میں ان کا انتقال ہو گیا۔ نئے شیخ الاسلام عطاء اللہ آفندی ینی چری کے زیر اثر تھے۔ جاہل صوفیوں اور تنگ نظر علما نے جو دین کے علم اور اس کی روح سے قطعا ناواقف تھے، مذہب کے نام پر اصلاحات کی مخالفت کی۔ یورپی طرز پر فوجوں کی تنظیم کو بے دینی سے تعبیر کیا، جدید فوجی وردیوں کو *تشبہ بالنصاری* قرار دیا، سنگین تک کے استعمال کی اس لیے مخالفت کی گئی کہ کافروں کے اسلحے استعمال کرنا ان کے نزدیک گناہ تھا۔ سلیم کے خلاف یہ کہہ کر نفرت پھیلائی گئی کہ وہ کفار کے طریقے رائج کرکے اسلام کو خراب کر رہا ہے۔ عطاء اللہ آفندی نے فتوی دیا کہ ایسا بادشاہ جو قرآن کے خلاف عمل کرتا ہو بادشاہی کے لائق نہیں آخر کار 1807ء میں سلیم کو معزول کرکے قتل کر دیا گیا۔ "یہ پہلا موقع تھا کہ مذہبی پیشواؤں نے اپنی جہالت اورتاریک خیالی سے اسلام کے مانع ترقی ہونے کا غلط تخیل پیدا کیا"۔

## حوالہ جات

زمرہ:1761ء کی پیدائشیں
زمرہ:1808ء کی وفیات
زمرہ:1808ء کے جرائم
زمرہ:انیسویں صدی کے خلفاء
زمرہ:انیسویں صدی کے عثمانی سلطان
زمرہ:اٹھارویں صدی کے عثمانی سلطان
زمرہ:اٹھارہویں صدی کے خلفاء
زمرہ:ترک موسیقار
زمرہ:خادم الحرمین الشریفین
زمرہ:خلافت عثمانیہ
زمرہ:سلاطین عثمانیہ
زمرہ:سلطنت عثمانیہ کے ترک
زمرہ:عثمانیہ خاندان
زمرہ:مقتول خلیفہ
زمرہ:مقتول فرماں روا
زمرہ:مقتول بادشاہ
زمرہ:فوجی تاخت میں معزول شدہ قائدین
زمرہ:انیسویں صدی کے مقتول حکمران
زمرہ:تخت سے اتارے جانے والے فرماں روا
زمرہ:سزائے موت یافتہ عثمانی شخصیات
زمرہ:سزائے موت یافتہ شخصیات از سلطنت عثمانیہ
فرانسس کرک

**فرانسس کرک** ڈی این اے کا راز پانے والے اور ساخت معلوم کرنے والے نوبل انعام یافتہ سائنس دان۔ یہ ساخت انھوں نے اپنے ایک ساتھی سائنس دان جمیز واسٹن کے ساتھ مل کر معلوم کی۔ برطانیہ میں پیدا ہونے والے فرانسس نے انیس سو تریپن میں کیمرج یونیورسٹی میں ڈی این اے کی ساخت پر تحقیق کی جس پر انیس سو باسٹھ میں انھیں نوبل انعام دیا گیا ۔

ڈی آکسی رائبونیوکلک ایسڈ (ڈی این اے) کسی جاندار خلیے میں موجود وہ مادہ ہے جو موروثی خواص کا حامل ہوتا ہے۔ یہ خلیے کے مرکز میں پایا جاتا ہے۔ جاندار خلیوں کے جینز میں ڈی این اے زنجیر کی کڑیوں کی شکل میں پایا جاتا ہے اور اس کی ترتیب اس جاندار کے موروثی خواص کا تعین کرتی ہے۔

framepx|تصغیر|بائیں|مثلاً کسی انسان کے خلیوں میں اس کے والدین کے خواص ڈی این اے کے ذریعے منتقل ہوتے ہیں اور والد اور والدہ کے ڈی این اے کے ملنے سے نئے جسمانی خواص بھی پیدا ہوتے ہیں جو ایک فرد کو دوسرے سے جدا کرتے ہیں۔

یہی سبب ہے کہ سگے بہن بھائی خاصی مماثلت کے باوجود ایک دوسرے سے کسی نہ کسی اعتبار سے مختلف ہوئے ہیں۔ یہ اختلاف ڈی این اے کی کارستانی ہی ہے۔

ایک فرد کا ڈی این اے دوسرے سے مختلف ہوتا ہے۔ اسی بنیاد پر ڈی این اے ٹیسٹ کے ذریعے کسی فرد کی قانونی شناخت کی جاتی ہے۔

پروفیسر فرانسس کرِک اور جیمز واسٹن نے ڈی این اے کی ساخت کے بارے میں اپنے مکالے میں بتایا تھا کہ یہ دو رنجیروں کی شکل میں ہوتا ہے اور یہ زنجیریں ایک دوسرے سے لپٹی ہوئی ہوتی ہیں۔

زمرہ:1916ء کی پیدائشیں
زمرہ:2004ء کی وفیات
زمرہ:اموات بسبب قولومستقیمی سرطان
زمرہ:انگریز انسان دوست
زمرہ:انگریز لاادری
زمرہ:انگریز نوبل انعام یافتگان
زمرہ:خواب
زمرہ:رائل سوسائٹی کے رفقا
زمرہ:ریاستہائے متحدہ کی قومی اکادمی برائے سائنس کے ارکان
زمرہ:فرانسیسی اکادمی برائے علوم کے ارکان
زمرہ:کیلیفورنیا میں سرطان اموات
زمرہ:مذاہب کے نقاد
زمرہ:مسیحیت کے نقاد
زمرہ:نوبل انعام یافتگان برائے فعلیات و طب
زمرہ:یونیورسٹی کالج لندن سے وابستہ شخصیات
زمرہ:یونیورسٹی کالج لندن کے فضلا
زمرہ:تخلیق پرستی کے نقاد
زمرہ:مادیت پرست
زمرہ:جامعہ لندن کے فضلا
زمرہ:انگریز ماہر جینیات
زمرہ:ڈی این اے
زمرہ:امریکی فلسفیانہ سوسائٹی کے ارکان
زمرہ:سمندر میں تدفین
محمد بن عبد الوہاب

**ابو الحسین محمد بن عبد الوہاب بن سلیمان بن علی التمیمی** (1115ھ - 1206ھ) بمطابق (ولادت: 1703ء — وفات: 21 مئی 1792ء) محقق، مفسر، مذہبی رہنما اور عالم دین تھے۔ سلفی اسلامی تحریک وہابیت آپ سے منسوب کی جاتی ہے۔

1158ھ میں نجد کے ایک شہر درعیہ کے امیر محمد بن سعود نے ان کے ہاتھ پر بیعت کرلی، امر بالمعروف اور نہی عن المنکر پر عمل کرنے کا عہد کیا اور کتاب و سنت کے بتائے ہوئے طریقوں پر چلنے پر آمادگی ظاہر کی۔

محمد بن عبد الوہاب نے پچاس سال تبلیغ کا کام انجام دینے کے بعد وفات پائی۔ آپ کئی کتابوں کے مصنف تھے جس میں کتاب التوحید سب سے زیادہ مشہور ہے۔ محمد بن عبد الوہاب کی تحریک نے اسلامی دنیا پر گہرا اثر ڈالا۔

## ابتدائی زندگی
ابن عبد الوہاب عرب کے علاقے نجد کے ایک قصبہ العيينہ میں پیدا ہوئے۔ ایک معروف مفروضہ یہ ہے کہ 1703ء میں پیدا ہوئے،  لیکن محققین نے 1691ء سے لے کر 1701ء تک کے حوالے بھی دیے ہیں۔ دس سال کی عمر میں قرآن حفظ کر لیا۔ ابتدائی تعلیم حاصل کرنے کے بعد انھوں نے مکہ معظمہ اور مدینہ منورہ جاکر قرآن و حدیث کی تعلیم حاصل کی۔ لیکن علم کی پیاس پھر بھی نہ بجھ سکی۔ پس مشہور ہے کہ اپنے والد عبد الوہاب بن سلیمان حنبلی کی اجازت سے حصول علم کے لیے شام، عراق (اور کچھ روایتوں کے مطابق اس دور کے دار الخلافہ استنبول) کا سفر بھی اختیار کیا۔

## نام و نسب
شیخ الاسلام محمد بن عبد الوہاب بن سلیمان بن علی بن محمد بن احمد بن راشد بن برید بن محمد بن مشیر بن عمیر بن مااداد بن رئیس ابن زائیر بن محمد بن علوی بن وہب بن قاسم بن موسی بن مسعود بن عقبہ بن ثناء بن نہشال بن شداد بن ظہیر بن شہاب بن ربیعہ بن ابی سعود بن مالک بن حنداللہ بن مالک بن زید منات بن تمیم التیمی۔ ابن وہاب کا نسب بنو تمیم قبیلہ الیاس پر نبی کریم کے نسب شریف سے جا ملتا ہے۔

محمد بن عبد الوہاب کا تعلق بنو تمیم قبیلہ سے ہے جس کے بارے میں رسول اللہ صلی اللہ علیہ وسلم نے فرمایا ہے

ترجمہ

## وفات
ابن وہاب ماہ شوال 1206ھ بمطابق 1791ء میں انتقال فرما گئے۔ اس وقت آپ کی عمر تقریباً 92 سال تھی۔ شیخ کی وفات کے بعد آپ کی دعوت کی اشاعت و تبلیغ کا سلسلہ جاری رہا۔

## حوالہ جات
### حواشی

## حوالہ جات

### ثانوی ماخذ
* 
### مآحذ

* 
* 
* 
* 
* 
* 
* 
* 
* 
* 
* 
* 
* 
* 
* 
* 

زمرہ:1703ء کی پیدائشیں
زمرہ:1792ء کی وفیات
زمرہ:اٹھارویں صدی کے اسلامی مسلم علما
زمرہ:تاریخ عرب
زمرہ:حنابلہ
زمرہ:سعودی شخصیات
زمرہ:سلفی شخصیات
زمرہ:شیعیت کے نقاد
زمرہ:علماء علوم اسلامیہ
زمرہ:مسلم الٰہیات دان
زمرہ:مسلمان مصلحین
زمرہ:وہابی شخصیات
زمرہ:مجددین
زمرہ:ضد شیعیت
زمرہ:عرب سنی علماء اسلام
زمرہ:اٹھارویں صدی کی عرب شخصیات
زمرہ:اثری شخصیات
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مختلف مختصر وضاحت
زمرہ:اٹھارویں صدی کے مسلم الٰہیات دان
زمرہ:بانیان مذاہب
زمرہ:اسلامی مذہبی رہنما
زمرہ:سنی ائمہ
زمرہ:آل شیخ
زمرہ:متاثرین ابن تیمیہ
زمرہ:محمد بن عبد الوہاب
زمرہ:1206ھ کی وفیات
زمرہ:1791ء کی وفیات
زمرہ:مسلمان علما
زمرہ:سعودی عربی وہابی شخصیات
زمرہ:سعودی عرب میں اسلام
زمرہ:اسلامیت
زمرہ:اٹھارہویں صدی کی شخصیات
رابرٹ ایڈلر

**رابرٹ ایڈلر** (Robert Adler) ٹیلی ویژن ریموٹ کنٹرول کے امریکی موجد۔ ویانا میں پیدا ہوئے۔ فزکس میں پی ایچ ڈی کی ڈگری ویانا یونیورسٹی سے حاصل کی۔ رابرٹ ایڈلر نے اپنے اٹھاون سالہ فنی کیرئر میں ایک سو اسّی سے زائد ایجادات پیٹنٹ کروائیں۔ انھیں 1997ء میں ٹی وی ریموٹ ایجاد کرنے پر یوجین پولی کے ہمراہ مشترکہ طور پر ایمی ایوارڈ دیا گیا۔

framepx|تصغیر|بائیں|ریموٹ کنٹرولایڈلر اٹھاون سال تک پہلا ٹی وی ریموٹ کنٹرول بنانے والی کمپنی زینتھ میں ملازم رہے اور انھوں نے وہیں پر پہلی بار ایسا ریموٹ کنٹرول بنایا جو الٹرا سونک سگنل استعمال کرتا تھا۔

رابرٹ ایڈلر کو دوسری جنگِ عظیم کے دوران عسکری مواصلاتی آلات کی تیاری کے حوالے سے بھی جانا جاتا ہے اور انھیں سرفس ایکاسٹک ویو ٹیکنالوجی کا موجد بھی مانا جاتا ہے۔ یہ ٹیکنالوجی موجودہ زمانے کی ٹی وی اور کمپیوٹر سکرینوں میں استعمال ہوتی ہے۔
## حوالہ جات

زمرہ:آسٹریائی سائنسدان
زمرہ:آسٹریائی شخصیات
زمرہ:آسٹریائی موجدین
زمرہ:آسٹریائی یہودی
زمرہ:اکیسویں صدی کے ماہرین طبیعیات
زمرہ:الیکٹریکل انجینئر
زمرہ:امریکی سائنسدان
زمرہ:امریکی طبیعیات دان
زمرہ:امریکی کاروباری شخصیات
زمرہ:امریکی مؤجدین
زمرہ:امریکی یہود
زمرہ:ایمی ایوارڈ فاتحین
زمرہ:بیسویں صدی کی امریکی کاروباری شخصیات
زمرہ:بیسویں صدی کے امریکی موجدین
زمرہ:بیسویں صدی کے ماہرین طبیعیات
زمرہ:ریاستہائے متحدہ کو آسٹریائی تارکین وطن
زمرہ:ریاستہائے متحدہ کے وطن گیر شہری
زمرہ:ویانا کی شخصیات
زمرہ:ویکی ڈیٹا سے مختلف مختصر وضاحت
زمرہ:یہودی موجدین
زمرہ:1913ء کی پیدائشیں
زمرہ:2007ء کی وفیات
زمرہ:4 دسمبر کی پیدائشیں
احمد علی خان

framepx|تصغیر|بائیں|احمد علی خان

پیدائش: 1 جولائی، 1924ء

انتقال: 13 مارچ، 2007ء

مشہور صحافی۔ پاکستان کے سب سے بڑے انگریزی اخبار ’ڈان‘ کے سابق ایڈیٹر انچیف۔ بھوپال میں پیدا ہوئے اور اپنے آبائی وطن سے ہی انھوں نے 1945 میں صحافتی زندگی کا آغاز کیا۔ وہ وہاں *ترجمان* میں کام کیا کرتے رہے۔

## صحافی زندگی

انھوں نے برصغیر کی تقسیم سے پہلے دہلی میں ’ڈان‘ میں شمولیت اختیار کی اور قیامِ پاکستان کے بعد جب ’ڈان‘ کی اشاعت کراچی سے شروع ہوئی تو وہ بھی یہاں آ گئے۔

کوئی دو سال بعد لاہور چلے گئے اور وہاں پاکستان ٹائمز سے وابستہ ہو گئے جہاں انھیں فیض احمد فیض، مظہر علی خان اور ظہیر صدیقی جیسے اکابرین کی صحبت میسر آئی۔ خان صاحب 13 سال تک پاکستان ٹائمز کے ساتھ رہے اور 1962 میں اسسٹنٹ ایڈیٹر کی حیثیئت سے ’ڈان‘ واپس آ گئے۔

وہ 1976 میں ڈان کے ایڈیٹر بنے۔ پھر چیف ایڈیٹر اور بعد میں ایڈیٹر انچیف بن گئے اور سن 2000 میں ریٹائرمنٹ تک اس عہدے پر فائز رہے۔

تین سال بعد وہ تھوڑے عرصے کے لیے دوبارہ ڈان میں آ گئے تھے۔ انھیں طویل عرصہ تک ایڈیٹر رہنے کا اعزاز حاصل ہے جبکہ ان کی صحافتی زندگی نصف صدی پر محیط ہے۔ وہ 28 سال تک ڈان کے ایڈیٹر رہے۔

خان صاحب نے قید و بند کی صعوبتیں بھی کاٹیں۔ بائیں بازو کی تنظیموں اور ترقی پسند عناصر کے خلاف کارروائی کے دوران انھیں سکیورٹی ایکٹ کے تحت بند کر دیا گیا تھا۔

وہ زندگی میں کئی بار آمرانہ حکومتوں اور حکومتوں کے آمرانہ رویوں کا نشانہ بنے مگر انھوں نے ہمیشہ استقامت کا مظاہرہ کیا۔ خان صاحب نے حکومت کی جانب سے ایوارڈ دیے جانے کی پیشکش دو مرتبہ مسترد کی۔

## بیرونی روابط
* http://www.ahmadalikhan.com/

زمرہ:پاکستانی صحافی
محمود ثانی

**محمود ثانی** (پیدائش: 20 جولائی 1785ء، انتقال: یکم جولائی 1839ء) 30 ویں عثمانی سلطان تھے۔ سلیم ثالث کے بعد جس عثمانی سلطان نے اصلاح کا کام جاری رکھنے کی کوشش کی وہ محمود (1808ء تا 1839ء) ہی تھے۔ محمود سلطان عبدالحمید اول کا بیٹا تھا۔ بے امنی، سرکشی اور بغاوتوں سے اس کے دور کا آغاز ہوا۔ مصر میں مقامی مملوک سردار بے لگام ہو چکے تھے اور عرب میں نجد کے سعودی خاندان کو عروج حاصل ہوا اور سعودی افواج نے حجاز پر قبضہ کرکے عراق اور شام تک چھاپے مارنے شروع کردیے تھے۔ یونان نے بھی اپنی آزادی کا اعلان کر دیا۔ محمود نے 18 سال کے اندر تمام بغاوتوں کا خاتمہ کر دیا۔ مصر کے والی محمد علی نے مصر و شام میں امن قائم کر دیا۔ حجاز کو سعودی افواج سے واپس لے لیا اور 1826ء میں یونان کی بغاوت بھی فرو کردی گئی۔ اسی سال ینی چری کا بھی خاتمہ کر دیا گیا جس کے سردار اور سپاہی سلطنت کے لیے ایک مصیبت بن گئے تھے۔ محمود نے اب ان کی جگہ جدید طرز کی ایک نئی فوج تیار کی جس کی وردی یورپی طرز کی تھی اور پگڑی کی بجائے ترکی ٹوپی پہنتی تھی۔ سلطان نے بکتاشی اور درویشوں کا بھی خاتمہ کر دیا جو اصلاحات کی راہ میں بہت بڑی رکاوٹ تھے۔ اس کے علاوہ محمود نے جاگیرداری نظام پر بھی پابندیاں لگائیں اور یہ حکم جاری کیا کہ کوئی شخص مقدمے کے بغیر قتل نہ کیا جائے۔ سلیمان قانونی کے زمانے سے یہ قاعدہ ہو گیا تھا کہ سلاطین نے دربار میں آنا چھوڑ دیا تھا جہاں ساری کارروائی وزیر اعظم کی صدارت میں ہوتی تھی۔ محمود نے اس دستور کو توڑا اور پابندی سے دیوان میں آنا شروع کیا۔ ان اصلاحات کے بعد توقع تھی کہ سلطنت ترقی کی راہ پر گامزن ہوجاتی لیکن مغربی قوتیں خصوصا روس یہ نہیں چاہتا تھا کہ سلطنت عثمانی پھر ایک بڑی طاقت بن جائے۔ چنانچہ انھوں نے سلطنت عثمانیہ کے معاملات میں مداخلت شروع کردی اور سلطنت سے جنگ چھیڑ دی۔ 20 اکتوبر 1827ء کو یونان میں نوارینو کے مقام پر روس، انگلستان اور فرانس کے متحدہ بحری بیڑے نے حملہ کرکے عثمانی بیڑے کو بالکل تباہ کر دیا۔ روسی فوجیں بلقان کی طرف بڑھتی ہوئی 1829ء میں ادرنہ تک پہنچ گئیں، سلطان کو روس سے پھر صلح کرنی پڑی۔ روسی دباؤ کے تحت میں یونان کو آزادی دے دی گئی۔ روسی افواج نے مفتوحہ علاقے واپس کردیے لیکن دریائے ڈینیوب کے دہانے اور دریا کے شمال میں واقع رومانیہ کے علاقے پر قابض ہو گیا۔ ادھر سے اطمینان ہوا تو 1830ء میں فرانس الجزائر پر قابض ہو گیا۔ 1831ء میں مصر کے والی محمد علی پاشا نے بغاوت کردی اور اس کی فوجیں ابراہیم پاشا کی قیادت میں شام کو فتح کرتی ہوئی ترکی کے قلب میں کوتاہیہ تک پہنچ گئیں اور یہ معلوم ہوتا تھا کہ اب ان کا جلد ہی استنبول پر بھی قبضہ ہو جائے گا۔ ان حالات میں محمود ثانی کا انتقال ہو گیا۔

## حوالہ جات

زمرہ:استنبول کی شخصیات
زمرہ:انیسویں صدی کے عثمانی سلطان
زمرہ:انیسویں صدی میں تپ دق سے اموات
زمرہ:تپ دق سے اموات
زمرہ:ترکیہ میں تپ دق سے اموات
زمرہ:خادم الحرمین الشریفین
زمرہ:خلافت عثمانیہ
زمرہ:سلاطین عثمانیہ
زمرہ:سلطنت عثمانیہ کے ترک
زمرہ:سلطنت عثمانیہ میں تپ دق سے اموات
زمرہ:عثمانی فارسی جنگوں کی عثمانی شخصیات
زمرہ:عثمانیہ خاندان
زمرہ:قائدین جو بغاوت کے ذریعے اقتدار میں آئے

زمرہ:ویکی ڈیٹا سے مطابقت رکھنے والی مختصر تفصیل
زمرہ:1785ء کی پیدائشیں
زمرہ:1839ء کی وفیات

زمرہ:محمود ثانی
زمرہ:سلاطین کے بیٹے
پیٹر بیننسن

Peter Benenson
پیدائش: 31 جولائی 1921ء

انتقال:25 فروری 2005ء

انسانی حقوق کی تنظیم ایمنسٹی انٹرنیشنل کے بانی۔ لندن میں پیدا ہوئے۔ تعلیم آکسفورڈ میں حاصل کی۔ مسٹر بیننسن نے وکیل کا پیشہ اختیار کیا۔ اور انھوں نے سن انیس سو اکسٹھ میں پرتگال میں دو طالب علموں کی گرفتاری کی خبر سن کر انسانی حقوق کی تنظیم قائم کرنے کا فیصلہ کیا۔

پرتگال میں ان دو طالب علموں کو آزادی کا جشن منانے کے لیے شراب پینے کے جرم میں گرفتار کیا گیا اور جیل میں ڈالا گیا تھا۔

اب ایمنسٹی انٹرنیشنل دنیا میں انسانی حقوق کی سب سے بڑی غیر جانبدار تنظیم ہے۔ اور دنیا بھر میں اس کے تقریباً ایک کروڑ آٹھ لاکھ کارکن ہیں۔ شہر اوکسفورڈ میں تراسی برس کی عمر میں طویل علالت کے بعد انتقال کر گئے۔

زمرہ:1921ء کی پیدائشیں
زمرہ:2005ء کی وفیات
زمرہ:نمونیا سے اموات
زمرہ:بالیول کالج، اوکسفرڈ کے فضلا
زمرہ:لندن کی شخصیات
زمرہ:انگلستان میں نمونیا سے اموات
زمرہ:ویکی ڈیٹا سے مختلف مختصر وضاحت
زمرہ:انگریز یہودی
زمرہ:رومن کیتھولک فعالیت پسند
زمرہ:انگریز رومن کیتھولک
زمرہ:انگریز وکلا
زمرہ:31 جولائی کی پیدائشیں
زمرہ:لندن میں پیدا ہونے والی شخصیات
زمرہ:فعالیت پسند برائے انسانی حقوق
زمرہ:برطانوی وکلاء
زمرہ:بیسویں صدی کی انگریز شخصیات
زمرہ:برطانوی شخصیات
زمرہ:مملکت متحدہ کی لیبر پارٹی کے سیاست دان
زمرہ:برطانوی فعالیت پسند برائے انسانی حقوق
زمرہ:دوسری جنگ عظیم کی برطانوی شخصیات
زمرہ:برطانوی سیاست دان
زمرہ:برطانوی فعالیت پسند
زمرہ:روسی-یہودی نژاد انگریز شخصیات
لاشعور

عام حالات میں **لاشعور** كو ہم شعور كى ضد بھى كہ سكتے ہیں اور اس عام تصور کے مطابق لاشعور کو دماغ میں موجود ایسی یاداشتوں کو کہا جاتا ہے کہ جو عموما انسان کی خواہش یا حسرت کی سی حیثیت میں اس کی ذہن میں موجود ہوتی ہیں مگر عملی زندگی میں اس وقت تک سامنے نہیں آتیں جب تک کہ ان کو کسی تحریک (یاد دلانے والی بات) کا سامنا نہ کرنا پڑے۔ بچپن سے ليكر مرنے تک ایسی بے شمار باتیں ہماری یاداشت memory) میں موجود رہتی ہیں اور ان کو ہی لاشعور کہہ دیا جتا ہے جبکہ اصل میں علم نفسیات (psychology) اور طب کے مطابق یہ تحت الشعور (subconsciousness) کہا جاتا ہے نہ کہ لاشعور۔ یہ تحت الشعور (یا عام الفاظ میں لاشعور) ہمارے سونے کے دوران بھى كام كرتا رہتا ہے–انسانى لاشعور (تحت الشعور) ميں جو گزرى زندگى كى ياداشتيں محفوظ ہوتى ہیں ان ياداشتوں كى مدد سے لاشعور (تحت الشعور) آئندہ زندگی كا بنيادى ڈھانچہ ترتيب ديتا ہے۔ ايک طبیب اپنى پچھلى زندگى میں جھانک كر دیكھے تواسے اندازہو گا کہ طبیب بنبے كى یہ خواھش اس كى زندگی میں يا اس كے لا شعور ميں بچپن سے مو جود تھى۔

## لاشعور اور تحت الشعور کا فرق
وہ باتیں جن کا ادراک ہم جاگتے میں نہیں کر سکتے وہ باتیں ہمارے لاشعور کا حصہ ہوتیں ہیں
جبکہ تحت الشعور ہمارے شعور سے ہم آہنگ ہوتا ہے

## مزید دیکھیے

زمرہ:علامات (طب)
زمرہ:مظاہریات
زمرہ:نفسیات
زمرہ:طب
زمرہ:حکمت
زمرہ:تحلیل نفسی
زمرہ:مرکزی عصبی نظام
زمرہ:فرائڈی نفسیات
زمرہ:ذہنی عوامل
زمرہ:عصبی نفسیات
زمرہ:خواب
زمرہ:فلسفہ عقل
زمرہ:خود
زمرہ:شعور
زمرہ:مطبی نفسیات
زمرہ:نفسیاتی تجزیہ
زمرہ:فلسفیانہ اصطلاحات
زمرہ:ادراک
بى جى تورك

**بلغاروی ترکی خبر رساں ایجنسی (BG-TURK / بى جى تورك)** - ترکی زبان میں ایک نجی ملکیت یافتہ بلغاروی خبررساں ایجنسی جو بلغاریہ کے متعلق آن لائن خبریں شائع کرتی ہے۔

مارچ 2003 میں اپنے آغاز کے بعد سے ایجنسی کی ویب سائیٹ کو روزانہ ایک ہزار سے زائد قارئین ملاحظہ کرتے ہیں جن میں سے بیشتر کا تعلق ترکی، بلغاریہ اور یورپی یونین کے ممالک سے ہے۔

بلغاروی ترکی خبر رساں ایجنسی (BG-TURK) خبروں، بلغاروی اخبارات کا ترکی زبان میں خلاصہ اور اندراج پر مبنی فورم پیش کرتی ہے۔

بلغاریہ کی بعض نامور خبری ویب سائیٹیں اور اخبارات BG-TURK کو ایک خبری ذریعے کے حوالے سے استعمال کرتے ہیں۔

ویب سائیٹ کا پتہ ہے: بى جى تورك
زمرہ:خبر رساں ایجنسیاں

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
بُعد (وضعیت)

وضعیت میں **بُعد** کی تعریف پچیدہ ہے۔ اقلیدسی فضا میں اس بُعد کی تعریف بُعد (لکیری الجبرا) کے برابر ہو گی۔ یعنی اقلیدسی ہندسہ کی چیزوں کا بُعد یہ ہو گا:
ہاسڈارف بُعد

ہاسڈارف بُعد کی تعریف پچیدہ ہے۔ ہم یہاں صرف اس کی تعریف خود مشابہ مجموعات کے لیے کریں گے۔
65 j 66 
Hut ! Itu  بُعد
! s
! k
|-
| لکیر
| 1
| 1
| 1/2
| 2
|-
| مربع
| 2
| 2
| 1/2
| 4
|-
| سیرپنسکی تکون
| 1
| ..1.585
| 1/2
| 3
|}

ہاسڈارف بُعد کے لیے ضروری نہیں کہ یہ بُعد (وضعیت) کے برابر ہو۔ ہاسڈارف بُعد کے لیے صحیح عدد ہونا بھی ضروری نہیں۔ ہاسڈارف بُعد ہمیشہ بُعد (وضعیت) سے بڑا یا اس کے برابر ہوتا ہے۔

زمرہ:بحر ہندسہ
زمرہ:ویکی ڈیٹا سے مطابقت رکھنے والی مختصر تفصیل
مکسور

[بائیں|تصغیر|250px|
تصویر 1۔ [Helge von Koch|کوک "برفباری کا گالا " ایک ایسی لامتنائ تعمیر کی انتہا ہے، جو ایک تکون سے شروع ہوتی ہے اور پھر یکے بعد دیگرے ہر لکیر کو چار لکیروں کے سلسلہ سے بدل دیتی ہے، جو ایک تکونی "گومڑا" جنم دیتے ہیں۔ جب ایک نئ تکون کا اضافہ ہوتا ہے (ایک تکرار)، تو اس شکل کا محیط 4/3 گنا ہو جاتا ہے اور اس طرح انتہا میں لاانتہائ کی جانب جاتا ہے، جیسے تکرار کا سلسلہ آگے چلتا ہے۔ اس لیے "برفباری گالے" کا محیط لانتہائ ہے، مگر اس کا رقبہ محدود رہتا ہے۔ اس لیے اس طرح کی تعمیرات کو "جناتی" تعمیرات کہا جاتا ہے۔ خیال رہے کہ اس شکل کا محیط اصلاً لامحدود ہے۔]]

تصغیر|200px|تصویر 2: سیرپنسکی تکون (سفید رنگ میں)

ایسے خود مشابہ مجموعہ کو کہتے ہیں، جسے جتنی ہی تفصیل میں جا کر دیکھیں، خود مشابہ ہی نظر آتا ہے۔ قدرت میں اگر سمندر کی ساحل کو قریب سے دیکھیں یا دور سے، ساحل ایک ہی طرح کی ٹوٹی ٹوٹی لکیرٰیں معلوم ہوتی ہے۔ اگر ساحل کو ہوائی جہاز سے دیکھا جائے، تو ساحل ٹوٹی لکیروں کا نقشہ پیش کرے گی۔ اسی ساحل کے ساتھ سڑک پر گاڑی سے دیکھیں، تو مزید تفصیل نظر آئے گی، جو ہوائی جہاز سے نہیں نظر آتی تھی۔ اب اگر ساحل کے ساتھ چہل قدمی کریں تو مزید تفصیل دیکھائ دے گی۔ اب تصور کرو کہ ایک چیونٹی ساحل پر رینگ رہی ہے، اس کو ہر ریت کا زرّہ پہاڑ معلوم ہوتا ہے اور وہ ان بدلتے ہوئے نظارے کی مزید تفصیل دیکھے گی۔ مگر ہر تفصیل میں نقشہ ایک ہی طرح کا ہے۔ فریکٹل اسی طرح کے مظاہر کو ریاضاتی طور پر مطالعہ کرنے کے لیے استعمال ہوتے ہیں۔ تصویر 1 میں دیکھو کہ اگرچہ "برفباری گالا" فریکٹل کا محیط لانتہائ ہے، مگر اس کا رقبہ محدود ہے۔ اس سے ظاہر ہوتا ہے کہ ناپ کی عام تعریف اس طرح کی شکلوں میں شاید مفید نہ ہو۔

*تعریف:* ریاضی میں فریکٹل ایسے (خود مشابہ) مجموعہ کو کہتے ہیں، جس کے بُعد (وضعیت) اور ہاسڈارف بُعد برابر نہ ہوں۔

یاد رہے ہاسڈارف بُعد کا صحیح عدد ہونا ضروری نہیں ہوتا، بلکہ فریکٹل کے لیے یہ اکثر عدد اور کسر ہوتا ہے اور فریکٹل کا بُعد (وضعیت) اس کے ہاسڈارف بُعد سے کم (یا برابر) ہوتا ہے۔ مستوی (plane) میں کسی بھی فریکٹل کا ہاسڈارف بُعد 1 اور 2 کے درمیان ہو گا۔

[دائیں|300px|تصغیر|تصویر 3 [Benoît Mandelbrot|مینڈلبرو مجموعہ]]

تصویر 2 میں مجموعہ سیرپنسکی تکون دکھایا گیا ہے، جو ایک فریکٹل ہے۔ اس کا ہاسڈارف بُعد 1.585 ہے (جبکہ اس کا بُعد (وضعیت) 1 ہے)۔

فریکٹل کی سب سے مشہور مثال مینڈلبرو مجموعہ ہے (تصویر 3)، جو اس سادہ سی متوالیہ نسبت کی تکرار سے بنتا ہے:
: z_n = z_{n-1}^2 + C
جہاں تمام عدد مخلوط عدد ہیں اور *C* ایک دائم ہے۔ اس فریکٹل کا ہاسڈارف بُعد پورا 2 ہے، جس کا مطلب یہ ہے کہ یہ سب سے پچیدہ ترین فریکٹل میں سے ہے۔

تصغیر
تصغیر

## مزید دیکھیے
* خود مشابہ مجموعہ
* تموینی نقشہ

زمرہ:رقمی فن
زمرہ:ریاضیاتی ساختیں
زمرہ:مقامیات
زمرہ:مطالعہ کے کمپیوٹیشنل میدان
زمرہ:قرینے
طاقم (ریاضی)

ایک **طاقم** یا **سیٹ** الگ الگ (ایک دوسرے سے مختلف) اشیاء کا ایک بہتر طور پر بیان کردہ مجموعہ ہے۔ ایک سیٹ کسی بھی قسم کی اشیاء کو اکٹھا کرتا ہے۔ یہ اشیاء نمبر، حروف، شکلیں، یہاں تک کہ دوسرے سیٹ بھی ہو سکتے ہیں۔
طاقم میں موجود اشیاء کو عناصر کہا جاتا ہے۔ جس سیٹ میں کوئی عنصر نہیں ہوتا اُسے خالی طاقم کہتے ہیں۔ ہم ایک سیٹ کے عناصر کو بند کرنے کے لیے گھوبگھرالی منحنی خطوط وحدانی { } استعمال کرتے ہیں۔
## حوالہ جات

زمرہ:ریاضیاتی پہلو
زمرہ:ریاضیاتی تصورات
زمرہ:نظریات منطق
زمرہ:نظریہ مجموع
منسا موسیٰ

تصغیر|1395ء کے ایک افریقہ و یورپ کے نقشے میں منسا موسیٰ کو دکھایا گیا ہے
**منسا موسیٰ** سلطنت مالی کا سب سے مشہور اور نیک نام حکمران رہا ہے جس نے 1312ء سے 1337ء تک حکومت کی۔ اس کے عہد میں مالی کی سلطنت اپنے نقطۂ عروج پر پہنچ گئی۔ منسا کا مطلب بادشاہ ہوتا ہے۔ ٹمبکٹو اور گاد کے مشہور شہر فتح ہوئے اور سلطنت کی حدود مشرق میں گاد سے مغرب میں بحر اوقیانوس اور شمال میں تفازہ کی نمک کی کانوں سے جنوب میں ساحلی جنگلات تک پھیل گئی۔

منسا موسیٰ کو سب سے زیادہ شہرت اس کے سفر حج کی وجہ سے ہوئی جو اس نے 1324ء میں کیا تھا۔ یہ سفر اتنا پرشکوہ تھا کہ اس کی وجہ سے منسا موسیٰ کی شہرت نہ صرف اسلامی دنیا کے ایک بڑے حصے میں پھیل گئی بلکہ تاجروں کے ذریعے یورپ تک اس کا نام پہنچ گیا۔ اس سفر میں منسا موسیٰ نے اس کثرت سے سونا خرچ کیا کہ مصر میں سونے کی قیمتیں کئی سال تک گری رہیں۔ اس زمانے میں غالباً مغربی افریقا کے اس علاقے میں سونا بہت زیادہ پایا جاتا تھا جہاں منسا موسیٰ کی حکومت تھی۔ حج کے اس سفر میں موسیٰ کے ہمراہ 60 ہزار فوجی اور 12 ہزار غلام تھے جنھوں نے چار چار پاونڈ سونا اٹھا رکھا تھا۔ اس کے علاوہ 80 اونٹوں پر بھی سونا لدا ہوا تھا۔ اندازہ ہے کہ موسیٰ نے 125 ٹن سونا اس سفر میں خرچ کیا۔ اس سفر کے دوران وہ جہاں سے بھی گذرا، غربا اور مساکین کی مدد کرتا رہا اور ہر جمعہ کو ایک نئی مسجد بنواتا رہا۔

منسا موسیٰ مکہ معظمہ سے ایک اندلسی معمار ابو اسحاق ابراہیم الساحلی کو اپنے ساتھ لایا جس نے بادشاہ کے حکم سے گاد اور ٹمبکٹو میں پختہ اینٹوں کی دو مساجد اور ٹمبکٹو میں ایک محل تعمیر کیا۔ مالی کے علاقے میں اس وقت پختہ اینٹوں کا رواج نہیں ہوا تھا۔

منسا موسیٰ کے زمانے میں مالی کے پہلے مرتبہ بیرونی ممالک سے تعلقات قائم ہوئے چنانچہ مراکش کے مرینی سلطان ابو الحسن سے اس کے اچھے تعلقات تھے۔ منسا موسیٰ درویش صفت اور نیک حکمران تھا۔ اس کے عدل و انصاف کے متعدد قصے تاریخوں میں درج ہیں۔

منسا موسیٰ کے بعد مالی کی سلطنت کا زوال شروع ہو گیا۔ ایک ایک کرکے تمام علاقے ہاتھ سے نکل گئے اور 1854ء میں شہر گاد کے سونگھائی حکمران نے مالی کی سلطنت کا خاتمہ کر دیا۔

مشہور سیاح ابن بطوطہ نے اسی منسا موسیٰ کے بھائی سلیمان بن ابوبکر کی حکومت کے دوران مالی کی مملکت ایک سال سے زیادہ قیام کیا اور ٹمبکٹو کی بھی سیر کی اور علاقے کی مالی خوش حالی اور امن و امان کی تعریف کی۔

## حوالہ جات

## بیرونی روابط

ہسٹری چینل- منسا موسیٰ کا سفر حج

زمرہ:1280ء کی دہائی کی پیدائشیں
زمرہ:1337ء کی وفیات
زمرہ:تاریخ افریقا
زمرہ:تاریخ مالی
زمرہ:سلطنت مالی
زمرہ:گنی ہمدرد عوام
زمرہ:مسلم سیاسی شخصیات
زمرہ:قرون وسطی کے مسلم سیاح سفرنامہ نگار
زمرہ:کامنز زمرہ جس کا ربط ویکی ڈیٹا پر ہے
زمرہ:1330ء کی دہائی کی وفیات
زمرہ:تیرہویں صدی کی پیدائشیں
زمرہ:افریقا میں چودہویں صدی کے فرماں روا
زمرہ:ویکی ڈیٹا سے مطابقت رکھنے والی مختصر تفصیل
افراز

افراز (secretion) بنیادی طور پر حیاتیات و طب میں ایک ایسے اخراج شدہ (excreted) مادے (substance) کو کہا جاتا ہے جس سے جسم میں کوئی مفید فعل لیا جاتا ہو۔ اس کی طبی تعریف کے مطابق یہ ایک ایسی مخصوص پیداوار ہوتی ہے کہ جو کسی غدود (gland) کے خلیات میں تیار ہوئی ہو اور پھر اس سے نکل کر اپنے افعال انجام دے (یہاں یہ بات قابل غور ہے کہ خلیے سے اس پیداوار کے یہ نکلنے کا عمل [ یعنی خلیے سے اس کا اخراج ] بھی افراز (secretion) ہی کہلاتا ہے اور خود اس افراز شدہ مادے کو بھی افراز ہی کہا جاتا ہے)۔
## امثال
انسان، حیوان و نباتات سمیت تمام اقسام کی حیات میں اس قسم کے افراز کی مثالیں بے شمار ہیں اور خلیات کے لیے ایک انتہائی اہم ترین فعل ہے جس کے بغیر زندگی کا نظام درھم برھم ہو کر رہ جائے۔ افراز کی دو اہم مثالیں درج ذیل ہیں، ان کی مزید تفصیل کے لیے ان کے اپنے صفحات مخصوص ہیں۔
# انگیزات (hormones)
# خامرے (enzymens)

## حوالہ جات

زمرہ:حیاتی کیمیا
زمرہ:خلوی حیاتیات
زمرہ:خلیائی حیاتیات
زمرہ:فعلیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:حیاتیاتی عوامل
فیلکس ہاسڈارف

**فیلکس ہاسڈارف** (Felix Hausdorff)، جرمن ریاضی دان۔ وہ 8 نومبر 1868ء کو جرمنی میں پیدا ہوا۔ وہ جدید وضعیت کا بانی سمجھا جاتا ہے۔ اُس نے 1891ء میں پی ایچ ڈی کی اور یونیورسٹی آف بون میں ریاضی کا استاد ہو گیا جہاں وہ 1910ء تک پڑھاتا رہا۔ اُس نے سیاسی حالات سے دل برداشتہ ہو کر اپنی بیوی کے ساتھ 26 جنوری 1946ء کو خودکشی کر لی۔

زمرہ:1868ء کی پیدائشیں
زمرہ:1942ء کی وفیات
زمرہ:جرمن ریاضی دان
زمرہ:جرمن یہودی
زمرہ:خودکشی کرنے والے مرد
زمرہ:ماہرین مقامیات
زمرہ:یونیورسٹی آف بون کا تدریسی عملہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:1942ء میں خودکشی
زمرہ:مشترکہ خودکشیاں
زمرہ:انیسویں صدی کے جرمن یہودی
زمرہ:منشیات سے متعلقہ خودکشیاں
زمرہ:جرمنی میں خودکشیاں
پیپٹون

ہضمیہ (peptone) بنیادی طور پر تو گوشت کے جزوی ہاضمے سے حاصل ہونے والے مرکبات کو کہا جاتا ہے اور اس کی کیمیائی تشریح کے لحاظ سے یہ اصل میں لحمیات کی (عموما) ایک ہضامہ (pepsin) نامی خامرے (اور بعض اوقات کسی ترشے وغیرہ) کے ذریعہ ہونے والے ہاضمہ کے نتیجے میں حاصلات کے طور پر بنتے ہیں یا یوں کہ لیں کہ لحمیات کی آبپاشیدگی سے حاصل ہوتے ہیں۔ peptone اصل میں یونانی زبان کے لفظ peptos اور اس سے قبل peptein سے ماخوذ لفظ ہے جس کے معنی ہضم (digest) کے ہوتے ہیں۔ 

## مزید دیکھیے
* ہضامہ (pepsin)
* پیپٹائڈ
* لحمیات (protein)

زمرہ:حیاتی کیمیا
زمرہ:لحمیات
پیپٹائڈ

ہضمہ (peptide) ایسے مرکبات کو کہا جاتا ہے کہ جن کی آب پاشیدگی پر دو یا دو سے زائد امائنو ترشے حاصل ہوں۔ ان کو سادہ الفاظ میں **ہضمیہ (peptone)** کے چھوٹے ٹکرے کہا جا سکتا ہے جبکہ خود ہضمیات (peptones) بھی لحمیات کے چھوٹے اور جزوی ہضم شدہ حصے ہوتے ہیں۔ اگر بات کو نیچے سے شروع کیا جائے تو (صرف آسانی کی خاطر، نہ کے علمی لحاظ سے ) یوں کہا جا سکتا ہے کہ امائنو ترشے مل کر ہضمہ بناتے ہیں اور پھر ان کے بعد ان سے بڑے ہضمیہ کا درجہ آتا ہے اور ہضمیہ سے پھر لحمیات کا درجہ آتا ہے جو مکمل اور بہت بڑے بڑے سالمات ہوتے ہیں۔ انگریزی میں peptide کا لفظ **پیپٹائڈ** سے pept لے کر اس کے ساتھ ide کا سابقہ لگا کر بنایا گیا ہے، ide کا سابقہ دراصل ایک جیسے کیمیائی مرکبات کے لیے استعمال کیا جاتا ہے۔ اردو لفظ ہضمہ کی جمع ہضمات کی جاتی ہے۔

## مزید دیکھیے
* ہضمیہ (peptone)
* ہضامہ (pepsin)
* لحمیات (protein)

زمرہ:حیاتی کیمیا
زمرہ:لحمیات
زمرہ:ویکی ڈیٹا سے مختلف مختصر وضاحت
پیپسن

**پیپسن** (pepsin) ایک نہایت اہم خامرہ ہے جو معدہ سے خارج ہونے والے عرق معدہ (gastric juice) میں پایا جاتا ہے اور غذا میں شامل ہضمیہ (peptone) اور ہضمہ (peptide) کی تحفیز (catalysis) کا کام انجام دیتا ہے۔ pepsin کا لفظ یونانی کے peptein سے ماخوذ ہے جس کے معنی ہضم کرنے والے (یعنی ہضامہ) کے ہوتے ہیں۔

## مزید دیکھیے
* پیپٹون
* پیپٹائڈ
* پروٹین

## حوالہ جات

زمرہ:حیاتی کیمیا
زمرہ:خامرے
زمرہ:معدہ
زمرہ:ای سی 3.4.23
زمرہ:ویکی ڈیٹا سے مختلف مختصر وضاحت
زمرہ:جرمنی میں 1836ء
زمرہ:1836ء میں سائنس
زمرہ:استحالہ غذائیہ
عبد اللہ نوری

framepx|تصغیر|بائیں|عبد اللہ نوریپیدائش: 1937ء

انتقال:9 اگست 2006ء

تاجکستان وسط ایشیا کی واحد جمہوریہ جہاں پر اسلامی تنظیم نہضت اسلامی ایک تسلیم شدہ سیاسی جماعت ہے۔ اس کے سربراہ۔

اس جماعت کی داغ بیل سن نوے میں استرا خان میں سویت یونین کے مسلمانوں کی کانگریس میں سید عبد اللہ نوری نے ڈالی تھی۔

گو وہ دور ’گلاس نوست‘ یعنی کشادگی کا دور تھا لیکن اس جماعت کی تنظیم سراسر غیر قانونی تھی اور یوں عبد اللہ نوری اور ان کے ساتھیوں نے سویت نظام کو للکارا تھا۔

سن انیس سو بانوے سے لے کر انیس سو ستانوے تک تاجکستان کی خانہ جنگی کے دوران عبد اللہ نوری افغانستان میں روپوش رہے اور وہیں سے اس جنگ میں نہضت اسلامی اور اس کے اتحادیوں کی قیادت کرتے رہے۔

خانہ جنگی کے شروع میں نہضت اسلامی اور ان کے اتحادیوں نے دوشنبہ پر قبضہ کر کے صدر رحمان نیئف کو برطرف کر دیا تھا لیکن امام علی رحمانوف نے کلیاب کے علاقہ میں اپنے قبیلہ کے لوگوں کو منظم اور مسلح کر کے اقتدار پر قبضہ کر لیا اور صدر بن بیٹھے۔ آخر کار سن ستانوے میں صدر رحمانوف کو خانہ جنگی کے خاتمہ کے لیے عبد اللہ نوری سے صلح کا معاہدہ کرنا پڑا جس کے نتیجہ میں نہضت اسلامی کو اقتدار میں شراکت حاصل ہوئی۔

بیشتر مبصرین کی یہ رائے ہے کہ اقتدار میں شراکت نہضت اسلامی کے لیے سم قاتل ثابت ہوئی۔ خانہ جنگی سے پہلے اور اس کے دوران اس تنظیم کی مذہبی شعبہ میں نمایاں کاوشوں اور فلاحی اور بہبودی کاموں کے میدان میں اس کی کامیابیوں کی بنا پر اس کو ہمہ گیر مقبولیت حاصل تھی لیکن ایوان اقتدار میں داخل ہونے کے بعد اس کا بڑی تیزی سے زوال شروع ہوا۔ نتیجہ یہ کہ پچھلے سال کے عام اتخابات میں نہضت اسلامی پارلیمنٹ کی تریسٹھ نشستوں میں صرف دو نشستیں حاصل کر پائی۔

وسط ایشیا میں نہضت اسلامی کا زوال ایک اہم، تعجب خیز اور منفرد رجحان کی نشان دہی کرتا ہے۔ بہت سے لوگوں کی سمجھ میں نہیں آتا کہ اس وقت جب کہ دنیا بھر میں مذہب کی لہر اٹھی ہوئی ہے تاجکستان میں نہضت اسلامی کے ستارے کیوں گردش میں ہیں۔ مبصرین اس بات پر بھی سخت حیران ہیں کہ کیا وجہ ہے کہ نہضت اسلامی مسلح جدوجہد میں تو بڑی حد تک کامیاب رہی لیکن ووٹ کے میدان میں ہزیمت سے دوچار ہوئی۔

نہضت اسلامی کے بانی سید عبد اللہ نوری ایک طویل عرصہ تک علیل رہنے کے بعد انسٹھ برس کی عمر میں اگست 2006 کی نو تاریخ کو انتقال کر گئے اور ان کے ساتھ تاجکستان کی نئی آزادی کی تاریخ کا ایک اہم فیصلہ کن دور بھی ختم ہو گیا۔ شکست و ریخت کے اس دور میں عبد اللہ نوری کے بعد اس تنظیم کی قیادت کے جانشین محی الدین کبیری نامزد ہوئے۔

سیاستدان
سر رچرڈ ڈول

framepx|تصغیر|بائیں|مرزسر رچرڈ ڈولپیدائش: 28 اکتوبر 1912ء

انتقال:24 جولائی 2005ء

برطانوی سائنسدان۔ ان کی وجہ شہرت انیس سو پچاس میں لکھا جانے والا ان کا تحقیقی مقالہ ہے جس میں انھوں نے تمباکونوشی کو پھیپھڑوں کے کینسر کی وجہ بتایا۔ اس تحقیق میں آسٹن بریڈفورڈ ہل بھی ان کے ساتھ رہے۔ سر ڈول ایک ڈاکٹر کے ہاں ہمپوٹم میں پیدا ہوئے تھے۔ ریاضی کے ایک امتحان میں فیل ہونے کے بعد انھوں نے طب میں تحقیق کرنے کا فیصلہ کیا۔

انھوں نے انیس سو سینتیس میں سینٹ تھامس میڈیکل اسکول سے طب کی ڈگری حاصل کی اور رائیل آرمی میڈیکل کور میں شامل ہو گئے۔

سر ڈول کو طبی تحقیقاتی کونسل میں پھیپھڑوں کے کینسر میں اضافے کی وجہ معلوم کرنے کی ذمہ داری سونپی گئی۔ ابتدا میں ڈول کا دھیان گاڑیوں سے نکلنے والے دھویں کی طرف گیا لیکن پھر انھوں نے تمباکونوشی کے رجحان میں اضافے پر توجہ دینی شروع کی۔ انھوں نے چھ سو مریضوں سے سوالنامہ بھروانے کے بعد نتیجہ اخذ کیا کہ پھیپھڑوں کی بیماری سگریٹ نوشی کی وجہ سے بڑھی ہے۔ اس کے بعد انھوں نے اپنی تحقیق کا دائرہ پورے ملک تک وسیع کر دیا۔

سر رچرڈ ڈول نے شراب نوشی کے ماں کے پیٹ میں بچوں پر اثرات اور مانع حمل ادویات کے اثرات کے بارے میں بھی تحقیق کی۔ سن دو ہزار میں اگست کے مہینے میں سر رچرڈ ڈول نے ایک رپورٹ پیش کی جس میں پچاس برس قبل کی گئی ان کی تحقیق درست ثابت ہوتی تھی کہ سگریٹ نوشی میں کمی کے ساتھ ساتھ پھیپھڑوں کے کینسر میں بھی کمی ہوئی ہے۔

زمرہ:1912ء کی پیدائشیں
زمرہ:2005ء کی وفیات
زمرہ:انگریز انسان دوست
زمرہ:انگریز ملحدین
زمرہ:برطانوی شخصیات
زمرہ:رائل سوسائٹی کے رفقا
زمرہ:کنگز کالج لندن کے فضلا
زمرہ:نائٹس بیچلر
زمرہ:برطانوی طبی محققین
زمرہ:ویکی ڈیٹا سے مطابقت رکھنے والی مختصر تفصیل
زمرہ:دوسری جنگ عظیم کے برطانوی فوجی اہلکار
زمرہ:ہیمپٹن، لندن کی شخصیات
زمرہ:وصول کنندگان بین الاقوامی شاہ فیصل اعزاز برائے طب
زمرہ:28 اکتوبر کی پیدائشیں
زمرہ:برطانوی عسکری افسر
زمرہ:ریاستہائے متحدہ کی قومی اکادمی برائے سائنس کے ارکان
زمرہ:ماہرین وبائیات
ٹیری شائوو

پیدائش:3 دسمبر 1963ء

انتقال:31 مارچ 2005ء

امریکی ریاست فلوریڈا کی ایک خاتون شہری جن کی موت نے ایک سیاسی تنازع کی حیثیت اختیار کرلی تھی۔ اور بین الاقوامی خبروں کی شہ سرخیوں میں ان کا نام آیا۔ دراصل ٹیری 1990 میں ذہنی طور پر مفلوج ہو گئی۔ ان کا مسلسل علاج ہوتا رہا لیکن پھر انھیں لا علاج قرار دے دیا گیا لیکن وہ اس کے بعد مصنوعی طریقے سے خوراک کی فراہمی کے نظام کے ذریعے زندہ رہیں۔

اسی دوران ان کے شوہر نے مطالبہ کیا کہ ان کی اہلیہ مصنوعی طریقے سے زندہ رہنے کے حق میں نہیں تھیں اس لیے انھیں ٹیوبز کے ذریعے خوراک کی فراہمی سے زندہ نہ رکھا جائے۔ اس کے برخلاف ٹیری کے والدین کا کہنا تھا کہ ان کی بیٹی لاعلاج نہیں ہوئی ہے اور اسے مصنوعی طریقے سے زندہ رکھا جائے اور علاج کرنے کی کوششیں بھی جاری رکھی جائیں۔

یہ تنازع گذشتہ سات سال کے دوران ذیلی عدالتوں سے سپریم کورٹ میں کی جانے والی آخری اپیل تک پہنچا اور آخری فیصلے میں بھی عدالت ٹیری کے والدین کی رائے سے اتفاق نہیں کر سکی اور اس نے ڈاکٹروں کو مصنوعی طریقے سے خوراک فراہم کرنے کا وہ سلسلہ شروع کرنے کے لیے نہیں کہا جو دو ہفتے قبل عدالت ہی کہنے پر روک دیا گیا تھا۔ امریکی سپریم کورٹ نے کانگریس کے ایمرجنسی قانون اور صدر بش کی ذاتی حمایت کے باوجود ٹیری کے والدین کی آخری اپیل کی سماعت سے انکار کر دیا تھا۔ صدر بش نے ٹیری کی موت کے بعد کہا تھا کہ ایسے معاملات میں ہمیشہ زندگی ہی کو ترجیح دی جانی چاہیے۔

ٹیری شائوو کے شوہر کے وکیل کا کہنا تھا کہ ان کے موّکل صرف اتنا چاہتے ہیں کہ ان کی اہلیہ اپنی خواہش کے مطابق ایک پُر سکون اور پُر احترام موت مر سکیں۔ ٹیری کی موت کے آخری لمحوں سے پندرہ منٹ پہلے تک اس کے والدین بھی اس کے پاس رہے۔

زمرہ:1963ء کی پیدائشیں
زمرہ:2005ء کی وفیات
زمرہ:اخلاقیات طب
زمرہ:امریکی رومن کیتھولک
زمرہ:فلوریڈا میں 1998ء کی تاسیسات
زمرہ:فلوریڈا میں 2005ء کی تحلیلات
زمرہ:امریکی خواتین
زمرہ:خواتین اور موت
زمرہ:پنسلوانیا کی شخصیات
زمرہ:امریکی شخصیات
جیف رسکن پیر

**جیف رسکن**، دنیا کے پہلے ایپل میکنٹوش کمپیوٹر کے خالق۔ امریکا کے شہر نیویارک میں پیدا ہوئے۔ تعلیم مکمل کرنے کے بعد ایپل کمپیوٹر سے وابستہ ہوئے۔ جیف، میکنٹوش کی اسُ ٹیم کے سربراہ تھے جس نے 1984ء میں پہلا ایپل کمپیوٹر لانچ کیا تھا اور یہ خیال جیف رسکن کا ہی تھا کہ کمپیوٹر کو آسان بنانے کے لیے اس میں تصویری آئیکن بنائے جائیں اور ماؤس لگایا جائے۔ جیف رسکن نے ہی ماؤس کے ذریعے ڈبل کلکس اور کلک اینڈ ڈریگ کی ٹیکنیک متعارف کروائی تھی جو کمپیوٹر کی دنیا میں انقلابی اقدامات سمجھے جاتے ہیں۔

دراصل جیف چاہتے تھے کہ ایسا کمپیوٹر جو استعمال میں بہت آسان ہو، جیف رسکن ہی کا آئیڈیا تھا اس لیے ایپل کمپیوٹر آج جس مقام پر ہے وہ جیف کے بنا ممکن نہ ہوتا۔ جیف نے ایپل کا پہلا کمپیوٹر ڈیزائن تو کیا لیکن وہ اس کی ریلیز تک کمپنی کے مالک سٹیو جابز سے اختلاف رائے کے نتیجے میں ایپل میکنٹوش چھوڑ چکے تھے۔ ایپل میکنٹوش کمپنی کا نام بھی جیف رسکن کے پسندیدہ سیب پر ہی رکھا گیا تھا اگرچے بعد میں کاپی رائٹس کے تنازعے کے نتیجے میں اس میں کچھ تبدیلی کرنا پڑی۔

جیف رسکن ایک باکمال موسیقار بھی تھے اور سان فرانسسکو چیمبر اوپرا سوسائٹی میں اپنے فن کا مظاہرہ بھی کرتے تھے۔ 2004ء میں جیف کو کینسر کا عارضہ لاحق ہوا جس کی وجہ سے کیلی فورنیا میں ان کا انتقال ہوا۔
## حوالہ جات

زمرہ:امریکی سائنسدان
زمرہ:1943ء کی پیدائشیں
زمرہ:2005ء کی وفیات
زمرہ:امریکی کمپیوٹر سائنسدان
زمرہ:امریکی یہود
زمرہ:انسان-کمپیوٹر میل جول
زمرہ:کیلیفورنیا کے مصنفین
زمرہ:کیلیفورنیا میں سرطان اموات
زمرہ:کامنز زمرہ جس کا ربط ویکی ڈیٹا پر ہے
زمرہ:اکیسویں صدی کے امریکی یہودی
زمرہ:بیسویں صدی کے امریکی یہودی
زمرہ:ایپل انک.
زمرہ:امریکی ریاضی دان
زمرہ:کمپیوٹر سائنسدان
زمرہ:امریکی شخصیات
زمرہ:امریکی کاروباری شخصیات
حجۃ الوداع

10 ہجری۔ 631ء

## حج کا ارادہ
اسلام پورے عرب میں پھیل چکا تھا۔ یکے بعد دیگرے تقریباً سبھی قبائل مشرف بہ اسلام ہو چکے تھے۔ ان حالات میں اللہ تعالٰی کی طرف سے سورۃ فتح نازل ہوئی جس میں آنحضرت  کو اشارۃً آگاہ کیا گیا تھا کہ آپ کا کام اب مکمل ہو گیا ہے چنانچہ آپ نے وصال سے پہلے تعلیمات اسلامیہ کو سارے عرب تک پہنچانے کے لیے حج کا ارادہ فرمایا۔ مدینہ میں اعلان فرما دیا گیا کہ اس مرتبہ نبی اکرم  خود حج کی قیادت فرمائیں گے۔ اس لیے تمام عرب سے مسلمان اُس میں شریک ہوں۔ اطراف عرب سے مسلمانوں کی ایک کثیر تعداد اس شرف کو حاصل کرنے کی خاطر مدینہ پہنچی۔ ذوالحلیفہ کے مقام پر احرام باندھا گیا تو لبیک لبیک کی آواز سے فضا گونج اٹھی اور فرزندانِ توحید کا ٹھاٹھیں مارتا ہوا سمندر حج بیت اللہ کی غرض سے مکہ معظمہ کی طرف روانہ ہوا۔

نبی اکرم  نے ہر مرحلہ کے مناسک سے مسلمانوں کو آگاہ کیا حج کی رسومات میں سے جو مشرکانہ رسوم باقی تھیں ختم کر دی گئیں اور صدیوں کے بعد خالص ابراہیمی سنت کے مطابق فریضہ حج ادا کیا گیا۔ آپ نے مقام سرف میں قیام فرمایا۔ مقام ابراہیم میں دو رکعت نماز پڑھی اور اس کے بعد تعلیمات اسلامیہ کو لوگوں کے سامنے پیش فرمایا۔ توحید و قدرت الٰہی کا اعلان آپ نے کوہ صفا پر چڑھ کر فرمایا:

’’ خدا کے سوا کوئی اقتدار اعلٰی کا حامل اور لائق پرستش و بندگی نہیں۔ اس کا کوئی شریک نہیں۔ اس کے لیے سلطنت ملک اور حمد ہے وہ مارتا ہے اور جلاتا ہے۔ وہ تمام چیزوں پر قادر ہے۔ کوئی خدا نہیں مگر وہ اکیلا۔ خدا نے اپنا وعدہ پورا فرمایا اور اپنے بندے کی مدد کی اور اکیلے تمام قبائل کو شکست دی۔‘‘

کوہ صفا کے بعد آپ صلی اللہ علیہ وآلہ وسلم نے کوہ مروہ پر مناسک حج طواف و سعی ادا کیے اور 8 ذوالحجہ کو مقام منٰی میں قیام فرمایا۔

## خطبۃ الودع

## خطبہ حجۃ الودع کی اہمیت

1۔ یہ خطبہ تمام دینی تعلیمات کا نچوڑ ہے۔ اس کا نقطہ آغاز اللہ اور اس کے بندے کے درمیان صحیح تعلق کی وضاحت کرتا ہے اور بھلائی کی تلقین کرتا ہے۔

2۔ خطبہ حجۃ الوداع اسلام کے معاشرتی نظام کی بنیادیں مہیا کرتا ہے۔ معاشرتی مساوات، نسلی تفاخر کا خاتمہ، عورتوں کے حقوق، غلاموں کے ساتھ حسن سلوک ایک دوسرے کے جان و مال اور عزت کا احترام، یہی وہ بنیادیں ہیں جن پر اسلام کا معاشرتی نظام ترتیب پاتا ہے۔

3۔ اس خطبہ نے معاشی عدم توازن کا راستہ بند کرنے کے لیے سود کو حرام قرار دیا کیونکہ سود سرمایہ دار طبقہ کو محفوظ طریقہ سے دولت جمع کرنے کے مواقع فراہم کرتا ہے اور ان کی تمام افائش دولت سودی سرمائے کے حصول ہی کی وجہ سے ہوتی ہے۔

4۔ اس خطبہ نے بہت سے اہم قانونی اصول متعین کیے ہیں۔ مثلاً انفرادی ذمہ داری کا اصول وراثت کے بارے میں ہدایت ۔

5۔ سیاسی طور پر خطبہ اسلام کے منشور کی حیثیت رکھتا ہے۔ دنیا بھر کو اس خطبہ کے ذریعہ بتایا گیا کہ اسلامی حکومت کن اصولوں کی بنیاد پر تشکیل پائے گی۔ اور ان اصولوں پر تعمیر ہونے والا یہ نظام انسانیت کے لیے رحمت ثابت ہوگا۔ اسی بنا پر ڈاکٹر حمید اللہ نے اسے انسانیت کا منشور اعظم قرار دیا ہے۔

6۔ یہ ہمارے محبوب نبی  کا آخری پیغام ہے اور اس میں ہم ہی مخاطب بنائے گئے ہیں۔ اس کی نوعیت پیغمبر  کی وصیت کی سی ہے۔ اس کے ایک ایک بول پر حضور نے درد بھرے انداز سے آواز بلند کی ہے۔ کہ میں نے بات پہنچا دی ہے لہٰذا لازم ہے کہ اسے پڑھ کر ہماری روحیں چونک جائیں۔ ہمارے جذبے جاگ اٹھیں۔ ہمارے دل دھڑکنے لگیں۔ اور اہم اپنی اب تک کی روش پر نادم ہو کر اور کافرانہ نظاموں کی مرعوبیت کو قلاوہ گردنوں سے نکال کر محسن انسانیت کا دامن تھام لیں۔ اس لحاظ سے یہ ایک دعوت انقلاب ہے۔

زمرہ:632ء
زمرہ:ایشیا میں 632ء
زمرہ:حج
زمرہ:عصر نبوی
پولی امریگر

**پہلوان رتن جی امریگر**पहलान रतनजी उमरीगरी (پیدائش: 28 مارچ 1926، سولاپور، مہاراشٹر) | (انتقال: 7 نومبر 2006ء، ممبئی) بھارت کی ٹیسٹ کرکٹ ٹیم کے سابق کھلاڑی اور کپتان تھے جو صوبہ مہاراشٹر میں پیدا ہوئے۔ پہلے فرسٹ کلاس کرکٹ کھیلی۔ اس کے بعد قومی کرکٹ ٹیم میں شامل ہوئے۔
### انٹرنیشنل کیریئر
پولی امریگر نے 1948ء سے 1962ء تک 59 ٹیسٹ میچ کھیلے۔ ان میں سے آٹھ میچوں میں انھوں نے بھارتی ٹیم کی قیادت کی وہ پہلے بھارتی بلے باز تھے جنھوں نے دوہری سینچری بنائی۔ انھوں نے اپنے ٹیسٹ کیریئر میں 42 رنز کی اوسط کے ساتھ مجموعی طور پر 3621 رنز بنائے جن میں 12 سینچریاں اور 14 نصف سینچریاں بھی شامل ہیں۔ اُمریگر آف سپن بالنگ بھی کرتے تھے اورانہوں نے اپنے ٹیسٹ کیریئر میں 35 وکٹیں حاصل کیں۔ انھوں نے 223 کے سکور کے ساتھ 1955ء میں دوہری سینچری بنائی۔ یہ ٹیسٹ میچ بھارت میں نیوزی لینڈ کی ٹیم کے خلاف تھا اور بغیر ہار جیت کے ختم ہوا۔ ان کی کپتانی میں بھارت نے دو ٹیسٹ میچ جیتے، دو ہارے جبکہ چار میچ ہار جیت کے بغیر ختم ہوئے۔ 1959ء میں ویسٹ انڈیز کے ساتھ ٹیسٹ میچ میں سیلیکٹرز کے ساتھ تنازعے کے بعد پولی اُمریگر نے کپتانی سے استعفا دے دیا۔ پولی اُمریگر کا فرسٹ کلاس کیریئر 18 سال کے عرصے پر محیط ہے۔ اس دوران میں انھوں نے 52 کی اوسط سے سولہ ہزار 155 رنز بنائے اور 325 وکٹیں حاصل کیں۔ 1962ء میں ریٹائرمنٹ کے وقت اُمریگر بھارت کی جانب سے سب سے زیادہ میچ کھیلنے اور سب سے زیادہ رنز بنانے والے کھلاڑی تھے۔ ان کا یہ ریکارڈ 1978ء میں سنیل گواسکر نے توڑا۔ ریٹائرمنٹ کے بعد اُمریگر بھارتی کرکٹ بورڈ میں مختلف عہدوں پر فائز رہے۔
### انتقال
ان کا انتقال 7 نومبر 2006ء کو ممبئی، بھارت میں 80 سال کی عمر میں ہوا۔

## مزید دیکھیے
* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے کرکٹ کپتانوں کی فہرست

## حوالہ جات

زمرہ:1926ء کی پیدائشیں
زمرہ:2006ء کی وفیات
زمرہ:بھارت کے کرکٹ کھلاڑی
زمرہ:بھارت کے ٹیسٹ کرکٹ کپتان
زمرہ:بھارت کے ٹیسٹ کرکٹ کھلاڑی
زمرہ:بھارت میں سرطان سے اموات
زمرہ:بھارتی کرکٹ کپتان
زمرہ:بھارتی کرکٹ کوچ
زمرہ:بھارتی کرکٹ منتظمین
زمرہ:پارسی شخصیات
زمرہ:پارسی کرکٹ کھلاڑی
زمرہ:سولہ پور کی شخصیات
زمرہ:گجراتی کرکٹ کھلاڑی
زمرہ:ممبئی کے کرکٹ کھلاڑی
زمرہ:مہاراشٹر کے کرکٹ کھلاڑی
زمرہ:کھیلوں میں پدم شری وصول کنندگان
زمرہ:بھارتی قومی کرکٹ ٹیم کے سلیکٹرز
زمرہ:کامن ویلتھ الیون کے کرکٹ کھلاڑی
زمرہ:ایسوسی ایٹڈ سیمنٹ کمپنی کے کرکٹ کھلاڑی
زمرہ:ویسٹ زون کے کرکٹ کھلاڑی
زمرہ:ویکی ڈیٹا سے مختلف مختصر وضاحت
زمرہ:لمفی نسیج کی رسولی سے اموات
زمرہ:ممبئی کی شخصیات
زمرہ:ممبئی سے کرکٹ کھلاڑی
الیگزینڈر لیتوینینکو

**الیگزینڈر لیتوینینکو** (30 اگست 1962ء-23 نومبر 2006ء) روسی خفیہ ادارے کے جی بی کے جاسوس۔ روس کے شہر ورونیز میں پیدا ہوئے۔ ابتدائی تعلیم کے بعد فوج میں شامل ہوئے اور اس کے بعد خفیہ ادارے میں ان کو شامل کر لیا گیا۔

## وجہ شہرت

لیتوینینکو 2006ء میں اس وقت عالمی توجہ کا مرکز بن گئے جب ان کے بارے میں یہ خبریں آئیں کہ انھیں زہر دیا گیا ہے جس کے بعد ان کی حالت انتہائی خراب ہو گئی تھی۔ لیتوینینکو، روسی صدر پوتین کے شدید مخالف رہے اور ان کی نجی زندگی کے بارے میں کئی الزامات لگا ئے۔ روسی حکام نے زہر دیے جانے کی کسی کوشش میں ملوث ہونے کی تردید کی۔ لیکن ان کا پوسٹم مارٹم کرنے کے بعد یہ اندازہ لگایا گیا کہ ان کو تابکار زہر دے کر مارنے کی کوشش کی گئی تھی۔ اور اسی سے ان کی موت واقع ہوئی۔

مسٹر لیتوینینکو سن دو ہزار میں برطانیہ آ گئے تھے اور انھیں روس میں ظلم و تشدد کے خطرے کے پیش نظر یہاں پر پناہ کی درخواست کی تھی۔

انھیں پہلے تو برطانیہ میں پناہ دی گئی اور بعد میں انھوں نے برطانوی شہریت اختیار کر لی تھی۔

## حوالہ جات

زمرہ:1962ء کی پیدائشیں
زمرہ:2006ء کی وفیات
زمرہ:برطانوی سیاسی مقتولین
زمرہ:برطانوی صحافی
زمرہ:برطانوی مسلم شخصیات
زمرہ:برطانوی مصنفین
زمرہ:روسی بیرون ملک مقتول افراد
زمرہ:روسی جاسوس
زمرہ:روسی سیاسی مصنفین
زمرہ:روسی سیاسی مقتولین
زمرہ:روسی شخصیات
زمرہ:روسی صحافی
زمرہ:روسی مسلم شخصیات
زمرہ:روسی مقتولین
زمرہ:زہر خوردنی سے اموات
زمرہ:سازشی نظریہ ساز
زمرہ:لندن میں مقتول شخصیات
زمرہ:مقتول مرد مصنفین
زمرہ:مملکت متحدہ میں غیر حل شدہ قتل
زمرہ:نو مسلمین
زمرہ:ورونیش کی شخصیات
زمرہ:ہائیگیٹ قبرستان میں مدفون شخصیات
زمرہ:کے جی بی کے افسران
زمرہ:مملکت متحدہ کو روسی اور سوویتی تارکین وطن
زمرہ:ایم آئی 6
زمرہ:مرد مقتولین
زمرہ:برطانوی فعالیت پسند
زمرہ:روسی مصنفین
زمرہ:غیر حل شدہ اموات
زمرہ:مختلف الرائے
زمرہ:2006ء کے جرائم
زمرہ:مملکت متحدہ میں جرم
زمرہ:غیر حل شدہ قتل
زمرہ:مقتولین